《馆娃宫》
清代·尤怡

峰顶曾闻置别宫，艳歌娇舞欲无穷。美人一去碧云冷，行客独来山殿空。

香径落花春度曲，古廊依树夜鸣风。登临漫为勾吴感，旧馆荒台处处同。

作者简介：（?—1749）江苏吴县人，字在泾，又字饮鹤，号拙吾，又号饲鹤山人。以家道中落，卖字于佛寺。好为诗，与顾嗣立、沈德潜游。又从马俶学医，晚年医术益精，隐居花溪，著书自得。有《伤寒贯珠集》、《金匮心典》、《医学读书记》、《静香楼医案》、《金匮翼》等。